Dette var vår andre gang hos Øystein og Eirin. Vi hadde god kontakt med dem i forkant av ankomst og underveis i vårt opphold. De er hjelpsomme og imøtekommende. Leiligheten er lekker og har en utrolig god atmosfære som gir en herlig hjemme følelse i det man trer over dørstokken.
Fra vinterhagen har man en nydelig utsikt utover Oslo, hagen er det perfekte sted for små barn å løpe rundt i. Trappeavsatsen utenfor soverommet innbyr til en deilig morgenstund med kaffe og solen som varmer.
Naboene er meget hyggelige og imøtekommende. De er inkluderende og rause.
Nabolaget er trygt og rolig, med kort vei til trikk og t-bane, matbutikk og handlesenter. Perfekt beliggenhet for å utforske Oslo.